Държавен вестник, бр. 92, 2018 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  92
9. да опазват материално-техническата база 
на ВВМУ „Н. Й. Вапцаров“;
10. да спазват академичната етика, нормите 
и правилата за поведение съгласно Етичния 
кодекс на военнослужещия;
11. да поддържат необходимата хигиена в 
сградите на училището, както и в прилежа-
щите им райони;
12. да изразяват публично отношение по 
въпроси, свързани с отбраната на Република 
България, при условия и по ред, определени 
от министъра на отбраната;
13. да не употребяват наркотични и/или 
други упойващи вещества.
(2) Курсантите са длъжни да провеждат 
учебна практика и стаж във въоръжените 
сили, като за времето на учебната практика 
или стаж са длъжни:
1. да изпълняват задачи, утвърдени в зада-
нието за учебната практика или стаж;
2. да спазват войсковия ред и разпределе-
нието на времето на военното формирование 
или структура от въоръжените сили, където 
се провежда учебната практика или стаж;
3. да се настаняват и хранят във военното 
формирование или структура по т. 2.
(3) Военнослужещите, обучавани за при-
добиване на образователно-квалификационна 
степен „бакалавър“ в професионално направ-
ление „Военно дело“, са длъжни да спазват 
задълженията по ал. 1, т. 1, 2, 5 – 13 и ал. 2, 
т. 1 и 2.
Чл. 88. Във връзка с подготовката за из-
пълнение на военната служба като професия 
курсантите: 
1. изучават уставите на въоръжените сили и 
други нормативни и административни актове 
в областта на отбраната;
2. се назначават за командири в курсантски 
подразделения и носят наряд при условия и 
по ред, определени с уставите на въоръже-
ните сили и с други актове на министъра на 
отбраната.
Чл. 89. (1) Курсантите нямат право да чле-
нуват в политически партии, движения или 
коалиции с политически цели и да предприемат 
действия по време на обучението си, с които 
да нарушават политическата си неутралност.
(2) Курсантите не могат да извършват 
пропагандна и агитационна дейност в полза 
или във вреда на политически партии, дви-
жения или коалиции с политически цели, на 
синдикални организации и на кандидати за 
изборни длъжности.
(3) Курсантите не могат да участват в събра-
ния, митинги и манифестации на политически 
партии, движения или коалиции с политически 
цели, когато носят военна униформа.
Чл. 90. Курсантите не могат да извършват 
религиозна или атеистична пропаганда по 
време на обучението си.
Чл. 91. Не се разрешава преместване на 
курсантите и военнослужещите, обучавани 
за придобиване на образователно-квалифика-
ционна степен „бакалавър“ в професионално 
направление „Военно дело“, от ВВМУ „Н. Й. 
Вапцаров“ в друго висше училище или друга 
специалност на ВВМУ „Н. Й. Вапцаров“.
Чл. 92. (1) При виновно неизпълнение на 
задълженията по чл. 87 – 90 на курсантите 
могат да се налагат следните наказания:
1. забележка;
2. мъмрене;
3. строго мъмрене;
4. предупреждение за понижаване на 
курсантското звание с една степен за срок от 
6 месеца до една година;
5. понижаване на курсантското звание с 
една степен за срок от 6 месеца до една година;
6. предупреждение за отстраняване по 
дисциплинарен ред от училището;
7. отстраняване по дисциплинарен ред от 
училището.
(2) Наказанията „забележка“, „мъмрене“ 
и „строго мъмрене“ се налагат от преките 
командири (началници).
(3) Наказанията „предупреждение за по-
нижаване на курсантското звание с една 
степен за срок от 6 месеца до една година“, 
„понижаване на курсантското звание с една 
степен за срок от 6 месеца до една година“, 
„предупреждение за отстраняване по дисци-
плинарен ред от училището“ и „отстраняване 
по дисциплинарен ред от училището“ се нала-
гат от началника на ВВМУ „Н. Й. Вапцаров“ 
или оправомощено от него длъжностно лице.
(4) Преките командири (началници) могат 
да налагат и дисциплинарните наказания, 
които са в правомощията на подчинените им 
длъжностни лица.
(5) Когато длъжностно лице по ал. 2 няма 
право да издава писмена заповед, то изготвя 
предложение за налагане на дисциплинарно 
наказание по команден ред.
(6) При установяване на виновно неиз-
пълнение на задълженията по чл. 87 – 90 с 
писмена заповед на началника на ВВМУ „Н. 
Й. Вапцаров“ се назначава комисия за из-
вършване на служебна проверка за събиране 
на доказателства за извършеното нарушение.
(7) За дейността си комисията изготвя 
протокол, който съдържа:
1. данни, които конкретизират нарушителя;
2. описание на нарушението (деяние, дейст-
вие или бездействие, време, място и начин 
на извършване);
3. вредни последици и причинна връзка с 
нарушението;
4. данни за вината на нарушителя за из-
вършване на конкретното нарушение;
5. причини и условия, довели до извършване 
на нарушението;
6. предложение за вида на наказанието.